**Robert Hunter Biden** (født 4. februar 1970) er en amerikansk advokat og lobbyist, og den andre sønnen til USAs 46. president Joe Biden. Han var med å grunnlegge Rosemont Seneca Partners, et internasjonalt konsulentfirma.

Biden satt i styret av Burisma Holdings, en stor ukrainsk naturgassprodusent, fra 2014 til 2019. President Donald Trump hevdet i 2019 at Joe Biden hadde forsøkt å få en ukrainsk påtalejurist avskjediget for å beskytte Hunter Biden fra etterforskning. Hunter Biden var imidlertid ikke under etterforskning, og relevante myndigheter har ingen informasjon som tilsier at det finnes bevis for eventuelle lovbrudd i den sammenheng. Trumps angivelige forsøk på å presse den ukrainske regjeringen til å etterforske Hunter og Joe Biden ved å holde tilbake internasjonal bistand førte i september 2019 til at Representanthuset innledet granskning med sikte på mulig riksrettssak. I oktober 2019 trakk Biden seg fra styret i et kinesisk privat investeringsfond han grunnla, BHR Partners.

Hunter Biden er for tiden under etterforskning av FBI etter at innholdet på en laptop han eide ble lekket til pressen. 

Hans tidligere CEO, Tony Bobulinski, sto frem i november 2020 og bekreftet autensiteten av den aktuelle laptopen og dets innhold etter at avsløringene fremkom i en artikkel hos New York Post.

Mange medier har betvilt innholdet og kalte det i forkant av valget i 2020 for "disinformation". Twitter sensurerte New York Post sin artikkel. Jack Dorsey har senere beklaget sensuren og beskrevet den som en "feil".

Først i mars 2022 har *New York Times* og *Washington post* erkjent at laptopen med flere tusen e-poster tilhørende Hunter Biden var ekte.

Tidlig liv
----------

Biden ble født den 4. februar 1970, i Wilmington i Delaware. Han er den andre sønnen til Neilia Biden (født Hunter) og Joe Biden, sistnevnte representant for Delaware i USAs senat fra 1973 til 2009, USAs visepresident fra 2009 til 2017 og USAs president fra 2020 til 2025. Hunter Bidens mor og yngre søster, Naomi, ble drept i en bilulykke 18. desember 1972. Biden og hans eldre bror Beau ble også alvorlig skadet i ulykken. Hunter og Beau Biden oppmuntret senere sin far til å gifte seg på nytt, og Jill Jacobs ble Hunter og Beaus stemor i 1977. Bidens halvsøster, Ashley Biden, ble født i 1981.

I likhet med sin far og bror, gikk Biden på Archmere Academy, en katolsk videregående skole i Claymont i Delaware. I 1992 ble han uteksaminert fra Georgetown University med en bachelorgrad i historie. I året etter at han ble uteksaminert fra college, tjenestegjorde han som frivillig i en kirke i Portland i Oregon, der han møtte og etterhvert giftet seg med Kathleen Buhle. Etter å ha studert ved Georgetown University Law Center i et år, byttet han til Yale Law School, og ble uteksaminert derfra i 1996.

Hunter Bidens søknad om å bli medlem av US Navy Reserve ble godkjent i mai 2013. I en alder av 43 år ble Biden akseptert som en del av et program som tillater et begrenset antall søkere med ønskelig kompetanse om å motta oppdrag i marinen. Biden måtte først få dispensasjon på grunn av hans alder, og dispensasjon på grunn av en tidligere narkotika-relatert hendelse. Joe Biden administrerte sønnens innsettelse som offiser under en seremoni i Det hvite hus.

Men cirka en måned senere testet Hunter Biden positivt for kokain, og ble deretter utskrevet fra marinen. Biden påstod at resultatet skyldtes at han hadde tillatt narkotika ved et uhell etter røyking av sigaretter han hadde mottatt fra andre røykere, og påstod at sigarettene inneholdt kokain uten at Hunter var klar over det. Men han valgte å aldri anke saken, ettersom det var usannsynlig at panelet ville tro på forklaringen hans på grunn av hans tidligere historie med narkotika.

Referanser
----------

1. ↑   GeneaStar, GeneaStar person-ID bidenrobert[Hentet fra Wikidata]
2. ↑   www.dailymail.co.uk[Hentet fra Wikidata]
3. ↑   www.bbc.com[Hentet fra Wikidata]
4. ↑  Kiely, Eugene (24. september 2019). «Trump Twists Facts on Biden and Ukraine». *FactCheck.org*. Annenberg Public Policy Center. Besøkt 6. oktober 2019.
5. 1 2 3  Entous, Adam (1. juli 2019). «Will Hunter Biden Jeopardize His Father's Campaign?». *The New Yorker*. Besøkt 6. oktober 2019.
6. ↑  Braun, Stephen; Berry, Lynn (23. september 2019). «The story behind Biden's son, Ukraine and Trump's claims». Associated Press. Besøkt 6. oktober 2019.
7. ↑  Ivanova, Polina; Polityuk, Pavel (27. september 2019). «Ukraine agency says allegations against Burisma cover period before Biden joined». Reuters. Besøkt 1. oktober 2019.
8. ↑  Multiple sources:
9. ↑  Forgey, Quint. «Trump changes story on withholding Ukraine aid». Besøkt 6. oktober 2019.
10. ↑  Pettypiece, Shannon; Smith, Allan (23. september 2019). «Trump suggests he tied Ukraine funding to corruption, cites Biden allegations». NBC News. Besøkt 6. oktober 2019.
11. ↑  Rupar, Aaron (20. september 2019). «Rudy Giuliani's viral CNN meltdown over Trump and Ukraine, briefly explained». *Vox*. Besøkt 20. september 2019.
12. ↑  van Wagtendonk, Anya. «Hunter Biden resigns from a Chinese firm amid controversy over his business dealings».
13. ↑  Newburger, Emma. «Hunter Biden resigns from Chinese firm following Trump attacks». NBCUniversal. Besøkt 13. oktober 2019.
14. ↑  Phelps, Jordyn. «Hunter Biden Denies Ashley Madison Account Is His». ABC News. Besøkt 6. oktober 2019.
15. ↑  Connelly, Kevin (28. august 2008). «Biden shows more bark than bite». BBC News. Besøkt 7. mai 2014.
16. ↑  Broder, John M. (28. august 2008). «Biden Opens New Phase With Attack on McCain». *The New York Times*. Besøkt 7. mai 2014.
17. ↑  Seelye, Katharine Q. (24. august 2008). «Jill Biden Heads Toward Life in the Spotlight». *The New York Times*. Besøkt 25. august 2008.
18. ↑  Newman, Meredith; Jagtiani, Sarika; Sharp, Andrew (25. september 2019). «Hunter Biden: Who is former Vice President Joe Biden's son mentioned in Ukraine-Trump call?». *USA Today*. Besøkt 6. oktober 2019.
19. ↑  Barnes, Colleen McCain Nelson and Julian E. (16. oktober 2014). «Biden’s Son Hunter Discharged From Navy Reserve After Failing Cocaine Test». *Wall Street Journal* **(engelsk)**. ISSN 0099-9660. Besøkt 4. mai 2022.
20. ↑  Nast, Condé (28. juni 2019). «The Lives and Losses of Hunter Biden». *The New Yorker* **(engelsk)**. Besøkt 4. mai 2022.
21. ↑  Newman, Meredith. «Hunter Biden talks about his addiction, 'I was in that darkness'». *The News Journal* **(engelsk)**. Besøkt 4. mai 2022.

Eksterne lenker
---------------

* (en) Hunter Biden – kategori av bilder, video eller lyd på Commons Rediger på Wikidata
* (en) Hunter Biden på Internet Movie Database Rediger på Wikidata

* (en) Hunter Biden hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BBC Things
 |